Өзбекстандағы қылмыстық топтарды құрықтау шарасы: тағы 6 күдікті ұсталды
DATE: 14:57, 25 Желтоқсан 2023 | GMT +5
TITLE: Өзбекстандағы қылмыстық топтарды құрықтау шарасы: тағы 6 күдікті ұсталды
URL: https://kaz.inform.kz/news/ozbekstandagi-kilmistik-toptardi-kuriktau-sharasi-tagi-6-kudkt-ustaldi-cb2cfd/
META: DATE: 14:57, 25 Желтоқсан 2023 | GMT +5
TOTAL WORDS: 106
AUTHOR(S):
TEXT: Ведомстводан мәлімдегендей, ұсталғандардың арасында желтоқсанның басында қамауға алынған қылмыс әлемінде “Бахти ташкенттік" және "Бахти Янгиабад" деген атпен белгілі 52 жастағы Бахтиёр Қудратуллаевтың ұлы, 27 жастағы Ихтиёр Қудратуллаев та бар. Оның үстінен Өзбекстан Қылмыстық кодексінің 156-бабы 3-бөлігі бойынша іс қозғалды. Айта кетейік, оның әкесіне қатысты іс те осыған ұқсас бап бойынша ашылған. Сондай-ақ Бахтиёр Қудратуллаев 276-баптың 2-бөлігі негізінде тергеліп жатыр. Ташкент қалалық ІІБ аталған қылмыстық істерді тергеу жалғасып жатқанын мәлім етті. Еске салайық, бұған дейін Өзбекстанда 120-дан астам ұйымдасқан қылмыстық топ мүшелері ұсталғанын жазып едік. Сонымен қатар, Өзбекстан президенті Шавкат Мирзиёев руханият және ағарту мәселелері жөніндегі республикалық кеңесте қылмыс әлемінің серкелерін ұстау шарасына қатысты пікір білдірген болатын
